JMART-JMT ร่วง! เซ่น “ธปท.” ชะลอแผนตั้ง Virtual Bank
นักลงทุนเทขาย JMART-JMT รับข่าว ธปท.เลื่อนยื่นขอใบอนุญาตตั้ง "เวอร์ชวลแบงก์" เป็นช่วงไตรมาส 4/66 แก้ปัญหาเรื่องความเท่าเทียมไม่ลงตัว
นักลงทุนเทขาย JMART-JMT รับข่าว ธปท.เลื่อนยื่นขอใบอนุญาตตั้ง "เวอร์ชวลแบงก์" เป็นช่วงไตรมาส 1/66 แก้ปัญหาเรื่องความเท่าเทียมไม่ลงตัว
25 เม.ย. 2566

ผู้สื่อข่าวรายงานว่า วันนี้ (25 เม.ย.66) ณ เวลา 10:49 น. ราคาหุ้น บริษัท เจมาร์ท กรุ๊ป โฮลดิ้งส์ จำกัด (มหาชน) หรือ JMART อยู่ที่ระดับ 18.30 บาท ลบ 1.10 บาท หรือ 5.67% สูงสุดที่ระดับ 19.40 บาท ต่ำสุดที่ระดับ 18.30 บาท ด้วยมูลค่าการซื้อขาย 241.40 ล้านบาท
ขณะที่ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT อยู่ที่ระดับ 39.25 บาท ลบ 1.25 บาท หรือ 3.09% สูงสุดที่ระดับ 40.50 บาท ต่ำสุดที่ระดับ 39.25 บาท ด้วยมูลค่าการซื้อขาย 191.10 ล้านบาท
ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ราคาหุ้นของ JMART และ JMT ที่ปรับตัวลง คาดมาจากประเด็นที่ธนาคารแห่งประเทศไทย (ธปท.) เลื่อนการออกหลักเกณฑ์ในการจัดตั้ง Virtual Bank ไปเป็นไตรมาส 3/66 และกำหนดเวลาที่จะให้ผู้ประสงค์จะยื่นขอใบอนุญาตจัดตั้ง Virtual Bank ออกไปเป็นช่วงไตรมาส 4 ของปีนี้ เนื่องจากขณะนี้ยังมีประเด็นคำถามต่างๆ รวมทั้งความเห็นที่หลากหลายเข้ามายัง ธปท. ซึ่งจะต้องรวบรวมและชี้แจงให้เกิดความชัดเจน โดย ธปท.จะจัดทำคำชี้แจงในรูปแบบของ handbook
อนึ่ง กลุ่ม JMART ถือเป็น 1 ใน 3 ราย ที่มีแนวโน้มว่าจะได้รับใบอนุญาตฯดังกล่าว